wickkiey/tamil-wikipedia-chunked huggingface dataset:
# தமிழக வரலாறு

## விஜயநகரம் மற்றும் நாயக்கர் காலம் (பொ.ஊ. 1300–1650)

பதினான்காம் நூற்றாண்டில் தில்லி சுல்தானகத்தின் பற்றுதல் இந்துக்களிடையே பகையுணர்வை ஏற்படுத்தியது. இதன் காரணமாக இந்துக்கள் ஒன்றாக இணைந்து விஜயநகரப் பேரரசு என்ற புதிய பேரரசை உருவாக்கினர். கர்நாடகத்தின் விஜயநகரம் என்ற நகரத்தை மையமாகக் கொண்டு இந்துக்களுக்கான விசயநகரப் பேரரசை ஹரிஹரா மற்றும் புக்கா ஆகிய இருவரும் நிறுவினர். புக்காவின் ஆட்சியில் விஜயநகரப் பேரரசு வளம் பெற்று தெற்குப் பகுதி முழுவதும் பரவியது. தென்னிந்தியாவின் பல பேரரசுகளை புக்கா மற்றும் அவரது மகன் கம்பனா கைப்பற்றினர். கில்ஜி இராணுவத்தின் மிஞ்சிய வீரர்களை கொண்டு நிறுவப்பட்டிருந்த மதுரை சுலதானகத்தை 1371 ஆம் ஆண்டு விஜயநகரப் பேரரசு தோற்கடித்தது. தென்னிந்தியாவின் பகுதிகள் முழுவதையும் இந்த பேரரசு இறுதியாக கைப்பற்றியது. நாயக்கர் என்ற பதவியில் உள்ளூர் ஆளுநர்களை நியமித்து பேரரசின் பல்வேறு பகுதிகளை ஆட்சிச் செய்யுமாறு விஜயநகரப் பேரரசு ஏற்பாடு செய்தது.  
தள்ளிக்கோட்டைப் போரின் போது தக்காண சுல்தான்களால் 1564 ஆம் ஆண்டு விஜயநகரப் பேரரசு தோற்கடிக்கப்பட்டது. உள்ளூர் நாயக்கர் ஆளுநர்கள் விஜயநகரப் பேரரசின் ஆட்சிக்கு விடுதலை அறிவித்து தங்களது ஆட்சியைத் தொடங்கினர். மதுரை நாயக்கர்கள் மற்றும் தஞ்சாவூர் நாயக்கர்கள் பிரிவினர் நாயக்கர்களில் மிகவும் பிரபலமானவர்கள். தஞ்சாவூர் நாயக்கர்களின் ரகுநாத நாயக்கர் (1600–1645) நாயக்கர்களில் மிகவும் சிறப்பானவராக இருந்தார். வணிகம் செய்வதை ஊக்குவிக்கும் எண்ணத்தில் சலுகைகளை வழங்கி தரங்கம்பாடி என்ற இடத்தில் வணிக மையம் ஒன்றை 1620 ஆம் ஆண்டு ரகுநாத நாயக்கர் அமைத்தார். எதிர்காலத்தில் ஐரோப்பியர்கள் நமது நாட்டின் வளங்கள் மீது பற்றுக் கொள்வதற்கு இந்த வணிக மையம் அடித்தளமாக அமைந்தது. டச்சுக்காரர்களின் வெற்றி ஆங்கிலேயர்களை தஞ்சாவூர் பகுதியில் வணிகம் செய்ய ஊக்கமளித்தது. எதிர்விளைவு ஏற்படுவதற்கான காரணமாக இது அமைந்தது. தஞ்சாவூர் நாயக்கர்களின் கடைசி அரசனாக விசய ராகவா (1631–1675) இருந்தார். நாட்டில் இருந்த பல்வேறு பழையக் கோவில்களை புதுப்பித்து நாயக்கர்கள் மீண்டும் கட்டினர். அவர்களது பங்களிப்புகளை நாட்டின் பல இடங்களில் இன்றும் காணலாம். பழைய கோவில்களுக்கு பெரிய தூண்களைக் கொண்டு மண்டபங்கள், நீளமான முகப்பு கோபுரங்கள் போன்றவற்றை அமைத்து தங்கள் காலத்தின் சமய கட்டமைப்புகளை நாயக்கர்கள் விரிவாக்கம் செய்துள்ளனர்.  
மதுரையை ஆட்சி செய்த நாயக்கர்களில் திருமலை நாயக்கர் மிகவும் பிரபலமானவர். கலை மற்றும் கட்டடக்கலைக்கு பாதுகாப்பு அளித்து மதுரையைச் சுற்றி இருந்த பழையச் சின்னங்களை புதிய கட்டமைப்புகளுடன் திருமலை நாயக்கர் விரிவாக்கம் செய்தார். 1659 ஆம் ஆண்டு திருமலை நாயக்கரின் மறைவுக்கு பின்பு மதுரை நாயக்கரின் பேரரசு முடிவுக்கு வர ஆரம்பித்தது. இவருக்கு பிந்தைய அரசர்கள் பலம்குன்றிய விதத்தில் இருந்ததால் மதுரை மீதான படையெடுப்பு மீண்டும் துவங்கியது. மைசூரின் சிக்க தேவ ராயர் மற்றும் இசுலாமிய அரசர்கள் செய்தது போல மராத்தா பேரரசின் சிறந்த மன்னரான சிவாஜி போஸ்லேவும் தெற்கு நோக்கி படையெடுத்தார். இதன் காரணமாக தெற்கு பகுதிகளில் கலவரம் மற்றும் நிலையற்ற தன்மை நிலவியது. உள்ளூர் ஆட்சியாளராக இருந்த இராணி மங்கம்மாள் இந்த படையெடுப்புகளை துணிவுடன் தடைச் செய்தார்.
# தமிழக வரலாறு

## நிசாம்கள் மற்றும் நவாப்களின் ஆட்சி

விஜயநகரப் பேரரசின் ஆட்சிக் காலத்தில் ஐரோப்பியர்கள் தமிழ்நாட்டில் குடியேறத் தொடங்கினர். செஞ்சி மற்றும் பழவேற்காடு அருகில் இருக்கும் கோரமண்டல கடற்கரை பகுதியில் வணிகம் செய்வதற்கான வணிக நிலையங்களை டச்சுக்காரர்கள் 1605 ஆம் ஆண்டு நிறுவினர். பழவேற்காட்டின் வடக்கு பகுதியைச் சுற்றியுள்ள ஆறுமுகன் (துர்க்கராஜ்பட்ணம்) கிராமப் பகுதிகளில் கிழக்கிந்திய கம்பனி ஒரு 'தொழிற்சாலையை' (சேமிப்புக்கிடங்கு) 1626 ஆம் ஆண்டு நிறுவியது. கம்பனி நிருவாகத்தின் அலுவலர்களில் ஒருவரான ஃப்ரான்சிஸ் டே (Francis Day) என்பவர், வந்தவாசி பகுதியின் நாயக்கரான தர்மலா வேங்கடாதிரி நாயக்கர் என்பவரிடம் இருந்து மதராஸ்பட்டணம் என்ற மூன்று-மைல் (5 கி.மீ.) இடம் கொண்ட மீன்பிடி கிராமத்தை 1963 ஆம் ஆண்டில் தனது உரிமையாக்கிக் கொண்டார். மணற் சிறுதட்டுகளைக் கொண்டு சுமார் ஐந்து சதுர கிலோமீட்டர் பரப்பில் புனித ஜார்ஜ் கோட்டை மற்றும் அரண்மனையை கிழக்கிந்திய கம்பனி உருவாக்கியது. இது தான் மதராஸ் நகரத்தின் ஆரம்பமாகும். வேலூர் கோட்டை மற்றும் சந்திரகிரியைச் சார்ந்து பேடா வெங்கட ராயன் என்ற விஜயநகர அரசன் (அரவிடு மரபு) கோரமண்டலக் கடற்கரையை ஆட்சி செய்து கொண்டிருந்தார். இவரின் ஒப்புதலுடன் இந்த சிறிய நிலப்பகுதியில் தனியுரிமையுடன் வியாபரம் செய்ய ஆங்கிலேயர் ஆரம்பித்தனர்.  
பீசப்பூர் (Bijapur) இராணுவத்தின் ஒரு பகுதியினர் விஜயராகவா என்பவருக்கு உதவி செய்வதற்காக தஞ்சாவூர் பகுதிக்கு வந்து மதுரை நாயக்கரிடமிருந்து வல்லம் என்ற பகுதியை 1675 ஆம் ஆண்டு கைப்பற்றினர். தஞ்சாவூர் பேரரசு முழுவதும் தங்களது ஆட்சியை நிலைநிறுத்த விஜயராகாவா மற்றும் இகோஜி (Ekoji) ஆகியோரை பீசப்பூர் இராணுவத்தினர் கொலைச் செய்தனர். இவ்வாறாக தஞ்சாவூரில் மராத்தா ஆட்சி தொடங்கியது. இகோஜிக்குப் பிறகு அவரின் மூன்று மகன்களான சாஜி (Shaji), முதலாம் சரபோஜி (Serfoji I), முதலாம் துலஜா (Thukkoji) என்கிற (alias) துக்கோஜி தஞ்சாவூரை ஆட்சி செய்தனர். மராத்திய ஆட்சியாளர்களில் இரண்டாம் சரபோஜி (1798–1832) மிகவும் சிறப்பானவர். கலை மீது கொண்ட நாட்டம் காரணமாக தனது வாழ்க்கையை அர்ப்பணம் செய்தார். கற்றுக் கொடுத்தலில் முதன்மையாக தஞ்சாவூர் மாறியது. கலை மற்றும் இலக்கியத்திற்கு பாதுகாப்பு அளித்து சரஸ்வதி மஹால் நூலகத்தை தனது இடத்தில் சரபோஜி நிறுவினார். வடக்குப் பகுதியிலிருந்து வந்த இசுலாமியர்களின் படையெடுப்பு தக்காணபீடபூமியின் மக்கள் மற்றும் ஆந்திர நாடுகளைச் சேர்ந்த இந்து மக்களை நாயக்கர் மற்றும் மராத்தா அரசர்களின் பாதுகாப்பில் இருக்குமாறு செய்தது. கர்நாடக இசையின் மும்மூர்த்திகளுடன் பிரபல கர்நாடக இசை அமைப்பாளாரான தியாகராஜா (1767–1847) இந்தக் காலகட்டங்களில் தஞ்சாவூர் மாவட்டத்தில் இருந்தனர்.  
முகலாய அரசர் ஔரங்கசீப் ஆட்சிக் காலம் 1707 ஆம் ஆண்டு முடிவடைந்த பிறகு வந்த போர்கள் பலவற்றை இவரது ஆட்சிக் கலைத்தது. மேலும் இவர்களது பேரரசில் அடிமையாக இருந்த பலரும் தங்கள் சுதந்திரத்தை வலியுறுத்தினர். தமிழ்நாட்டின் தெற்கு மாவட்டங்களை நிர்வகிக்கும் பொறுப்பு பல நூறு *பாளையக்காரர்* அல்லது பொலிகர் என்பவர்களிடம் அளிக்கப்பட்டது. இவர்கள் குறிபிட்ட கிராமங்களை ஆட்சி செய்தனர். இந்த உள்ளூர் தலைவர்கள் தங்கள் பகுதிகளில் அடிக்கடி போரிட்டுக் கொண்டனர். இந்த நிலை தமிழ்நாடு மற்றும் தென்னிந்தியாவின் பகுதிகளில் குழப்பத்தையும் கலவரத்தையும் ஏற்படுத்தியது. இந்த குழப்பமான நிலையை தங்களுக்கு சாதகமாக பயன்படுத்திக் கொண்டு ஐரோப்பிய வணிகர்கள் வணிகம் செய்யத் தொடங்கினர்.
# தமிழக வரலாறு

## ஐரோப்பியர்களின் குடியேற்றம் (பொ.ஊ. 1750–1850)

### ஆங்கிலோ-பிரான்சு சண்டைகள்

பிரான்சுக்காரர்கள் இந்தியாவிற்கு புதியவர்களாக வந்தவர்கள். பிரான்சு கிழக்கிந்திய கம்பனி 1664 ஆம் ஆண்டு உருவாக்கப்பட்டு, இந்தியாவில் தாங்கள் வணிகம் செய்வதற்கான அனுமதியை ஔரங்கசீப்பிடமிருந்து பிரான்சு அதிகாரிகள் 1666 ஆம் ஆண்டு பெற்றனர். கோரமண்டல கடற்கரைப் பகுதியில் உள்ள பாண்டிச்சேரியில் பிரான்சுக்காரர்கள் தங்கள் வணிக நிலையங்களை அமைத்தனர். 1739 ஆம் ஆண்டு காரைக்கால் பகுதியை கைப்பற்றியதன் மூலம் ஜோசப் ஃப்ரான்கோஸ் டூப்லெக்ஸ் பாண்டிச்சேரியின் ஆளுநராக நியமிக்கப்பட்டார். ஐரோப்பாவில் ஆஸ்திரிய உரிமைக்கான போர் 1740 ஆம் ஆண்டு தொடங்கியது. இதன் விளைவாக இந்தியாவில் இருந்த ஆங்கிலேயர் மற்றும் பிரான்சு வீரர்களுக்கு இடையே சண்டை மூண்டது. கோரமண்டல கடற்கரைப் பகுதியில் இரண்டு நாட்டின் கடற்படைகளும் பல்வேறு சண்டைகளில் ஈடுபட்டனர். லா போர்டோனைஸ் (La Bourdonnais)தலைமையில் வந்த பிரான்சு படையினர் சென்னையில் உள்ள புனித ஜார்ஜ் கோட்டையை 1746 ஆம் ஆண்டு தாக்கி தங்கள் வசமாக்கிக் கொண்டனர். இந்த போரில் சிறைச் சாலையில் அடைக்கப்பட்டவர்களில் ராபர்ட் க்ளைவ் என்பவரும் ஒருவர். ஐரோப்பாவில் நடைபெற்ற போர் 1748 ஆம் ஆண்டு முடிவடைந்தது. ஆக்ஸ்-லா-சாப்பள் அமைதி (Aix-la-Chapelle) உடன்படிக்கையின் படி மதராஸ் ஆங்கிலேயரிடம் ஒப்படைக்கப்பட்டது.  
ஆங்கிலேயருக்கும் பிரான்சுக்காரர்களுக்கும் இடையே இருந்த இராணுவச் சண்டை முடிவுற்று அரசியல் ரீதியான சண்டைகள் தொடங்கியது. பிரான்சுக்காரரிடம் மிகவும் பற்றுதலுடன் இருந்த கர்நாடகத்தின் நவாப் மற்றும் ஐதராபாத் நிசாம் ஆகிய இரண்டு பதவிகளும் ஆட்சியாளர்களால் பறிக்கப்பட்டது. டூப்லேக்ஸின் ஆதரவுடன் சந்தா சாகிப் கர்நாடகத்தின் நவாப் பொறுப்பேற்றார். இந்தப் பகுதியை முதலில் ஆட்சி செய்த முகம்மது அலி கான் வாலாஜா என்பவருக்கு ஆங்கிலேயர் ஆதரவு கொடுத்தனர். ஆற்காடு பகுதியில் இருந்த சந்தா சாகிப்பின் கோட்டையை தாக்குதல் செய்து ஆட்சிப் பொறுப்பை எடுத்துக் கொள்வதற்காக 1751 ஆம் ஆண்டு க்ளைவ் முகம்மது அலிக்கு உதவி செய்தார். க்ளைவ்வை ஆற்காடு பகுதியிலிருந்து வெளியேற்றும் சந்தா சாகிப்பின் முயற்சிக்கு பிரான்சுக்காரர்கள் உதவி செய்தனர். பிரான்சுக்காரகளுடன் ஆற்காடு இராணுவத்தினரும் இணைந்து போரிட்ட போதிலும் ஆங்கிலேயர்களின் தாக்குதலை எதிர்கொள்ள முடியாமல் தோல்வி அடைந்தனர். பாரிஸ் ஒப்பந்தம் (1763) படி கர்நாடகத்தின் நவாப்பாக முகம்மது அலி முறைப்படி அறிவிக்கப்பட்டார். இந்த செயல்களின் விளைவாக 1765 ஆம் ஆண்டு முதல் ஆங்கிலேயர்களின் ஆதிக்கம் அதிகமாக இருந்தது. தென்னிந்தியாவில் ஆங்கிலேயர் ஆதிக்கத்தை அங்கீகரிக்கும் விதமாக டெல்லி பேரரசு *தீர்ப்பாணை* ஒன்றை வெளியிட்டது.
# தமிழக வரலாறு

## ஐரோப்பியர்களின் குடியேற்றம் (பொ.ஊ. 1750–1850)

### கம்பனி ஆட்சியின் முடிவு

கம்பனி ஆட்சிப் பகுதிகளின் பல்வேறு மாவட்டங்களில் நிலவிய அதிருப்தி நிலைமைகள் 1857 ஆம் ஆண்டின் சிப்பாய் போரில் வெடித்தது. கூட்டணி ஆட்சி நிலவில் இருந்த இந்தியாவின் பல்வேறு மாநிலங்களில் இந்தக் கலகம் மிகப்பெரிய விளைவை ஏற்படுத்தியது. தமிழ்நாடு அதிகமாக பாதிக்கப்படவில்லை. போரின் விளைவால் கம்பனி ஆட்சியை ரத்து செய்யும் 1858 ஆம் ஆண்டு சட்டத்தை ஆங்கிலேய அரசு அறிவித்து, அரசாங்கத்திடம் ஆட்சியை ஒப்படைத்தது.
# தமிழக வரலாறு

## ஆங்கிலேயர் ஆட்சி (1850–1947)

1858 ஆம் ஆண்டு முதல் பிரத்தானிய அரசு இந்தியாவில் நேரடியாக ஆட்சி செய்வதாக கருதியது. ஆரம்ப காலங்களில் அரசாங்கம் தன்னிசையாக செயல்பட்டது. இந்தியர்களின் உணர்வுகளை முக்கியமானதாக ஆங்கிலேய அரசு கருதவில்லை. உள்ளூர் அரசாங்கத்தில் இந்தியர்கள் பங்குகொள்ள பிரித்தானியாவின் இந்திய பேரரசு அனுமதி வழங்க ஆரம்பித்தது. உள்ளூர் அரசாங்கத்தில் இந்திய மக்களுக்கு பங்கு அளிக்கும் தீர்மானத்தை வைசிராய் ரிப்பன் 1882 ஆம் ஆண்டு இயற்றினார். 1892 ஆம் ஆண்டின் இந்திய கவுன்சில் சட்டம் மற்றும் 1909 ஆம் ஆண்டின் மிண்டோ-மோர்லே சீர்திருத்தம் போன்ற சட்டமியற்றல்கள் மதராஸ் மாகாண சட்ட மேலவையை நிறுவுவதற்கு வழி செய்தது. மகாத்மா காந்தி தலைமையில் தொடங்கிய ஒத்துழையாமை இயக்கம், இந்திய அரசுச் சட்டம் (மோண்டாகு-செம்ல்ஸ்ஃபோர்டு சீர்திருத்தம் என்றும் அறியப்படுகிறது) என்ற சட்டத்தை வெளியிடுவதற்கு காரணமாக அமைந்தது. உள்ளூர் தொகுதிகளுக்கான முதல் தேர்தல் 1921 ஆம் ஆண்டு நடைபெற்றது. அரசாங்கமும் பல தொண்டு நிறுவனங்களும் இணைந்து நகரம் அதன் புறநகர்ப் பகுதிகளில் பல நிவாரணப் பணிகளை மேற்கொண்டன. இந்தியாவிலிருந்த ஐரோப்பியர்களிடமிருந்தும் வெளிநாடுகளிலிருந்தும் பஞ்ச நிவாரண நிதி பெறப்பட்டது. பஞ்சத்தால் பாதிகப்பட்ட இடங்களில் போதுமான அளவு உதவிகளை செய்ய இயலாத ஆங்கிலேய அரசாங்கத்தை விமர்சனம் செய்து வில்லியம் டிக்பை போன்ற மனிதநேயமிக்கவர்கள் கண்டனம் செய்து எழுதினர். மூன்று முதல் ஐந்து மில்லியன் மக்கள் பாதிக்கப்பட்ட பிறகு, 1878 ஆம் ஆண்டில் பெய்த பருவமழையினால் பஞ்சம் முடிவுக்கு வந்தது. புரட்சிகரமான பாடல்கள் பலவற்றை தமிழில் எழுதியதன் மூலம் சுதந்திரப் புரட்சியை பாரதி ஏற்படுத்தினார். *இந்தியா* என்ற இதழையும் பாண்டிச்சேரியிலிருந்து பாரதி பிரசுரம் செய்தார். தமிழ் புரட்சியாளர்களான வி.வி.எஸ்.அய்யர் மற்றும் வ.உ.சிதம்பரம் பிள்ளை ஆகியோருடன் அரவிந்தர் மற்றும் பாரதியார் நட்புடன் இருந்தனர். INA வின் முக்கியத் தலைவர்களில் தமிழ்நாட்டைச் சேர்ந்த லட்சுமி சேகள் என்பவரும் ஒருவர்.  
டாக்டர். டி.எம். நாயர் (Dr. T.M. Nair) மற்றும் ராவ் பகதூர் தியாகராய செட்டி (Rao Bahadur Thygaraya Chetty) ஆகியோர் 1916 ஆம் ஆண்டின் *பிராமணன்-அல்ல அறிக்கை* (Non-Brahmin Manifesto) மூலம் திராவிட இயக்கத்திற்கான அடித்தளம் அமைத்தனர். இரண்டு வகையான இயக்கங்களை மையமாகக் கொண்டு 1920 ஆம் ஆண்டுகளில் தமிழ்நாட்டில் வட்டார அரசியல் உருவானது. 1921 ஆம் ஆண்டு நடைபெற்ற சட்டமன்ற தேர்தலில் வெற்றி பெற்ற நீதிக் கட்சி இவைகளில் ஒன்று. இந்திய சுதந்திர இயக்கத்தைப் பற்றிக் கருத்தில் கொள்ளாமல், சமூகத்தில் பின்தங்கிய வகுப்பினர் மீது இழைக்கப்படும் கொடுமைகளை நீதிக் கட்சி கருத்தில் கொண்டிருந்தது. மற்றொரு இயக்கம் ஈ.வி.இராமசாமி நாயக்கர் தலைமை வகித்த சமயமற்ற, பிராமணர் அல்லாதவர் சீர்திருத்த இயக்கம்.
# தமிழக வரலாறு

## சுதந்திரத்திற்கு பிந்தைய காலம்

1947 ஆம் ஆண்டில் இந்தியாவிற்கு சுதந்திரம் பெற்ற பிறகு மேற்கொண்ட மாநிலங்கள் பங்கீடு தமிழ்நாட்டில் பெரிய அளவில் விளைவை ஏற்படுத்தவில்லை. மதத்தினரிடையே பிரிவினை வாத வன்முறைகள் ஏதுமில்லை. தமிழ்நாட்டில் அனைத்து சமயத்தினரும் ஒருவருக்கொருவர் மரியாதை மற்றும் அமைதியான இணக்க நிலையுடனும் இருந்தனர். மதராஸ் மாகாணத்தில் காங்கிரசு கட்சி முதல் அமைச்சரவையை அமைத்தது. சி.ராசகோபாலாச்சாரி (இராஜாஜி) முதல் முதலமைச்சராக பொறுப்பேற்றார். மெதராஸ் மாகணாம் என்பது மெதராஸ் மாநிலம் என்று மாற்றியமைக்கப்பட்டது. மெதராஸ் மாநிலத்தில் இருந்த தெலுங்கு பேசும் மக்களுக்காக ஆந்திர மாநிலம் உருவாக்கப்பட வேண்டும் என்று பொட்டி திருராமலு என்பவர் போரட்டம் செய்தார். இந்திய அரசாங்கம் மெதராஸ் மாநிலத்தைப் பிரிப்பது என்று முடிவு செய்தது. ராயலசீமா மற்றும் அதைச் சுற்றிய ஆந்திரக் கடற்கரைப் பகுதிகள் ஆந்திரப் பிரதேசம் என்ற புதிய மாநிலமாக 1953 ஆம் ஆண்டு பிரிக்கப்பட்டது. பெல்லாரி மாவட்டம் மைசூர் மாநிலத்தின் ஒரு பகுதியாக மாறியது. 1956 ஆம் ஆண்டு தெற்கு கன்னடா மாவட்டம் மைசூருக்கு மாற்றப்பட்டது. மலபார் கடற்கரை மாவட்டங்கள் புதிதாக உருவாக்கபட்ட கேரள மாநிலத்தின் பகுதிகளுடன் இணைக்கப்பட்டு, மெதராஸ் மாநிலம் தற்போதைய வடிவத்தை எட்டியது. மெதராஸ் மாநிலம் தமிழ்நாடு (தமிழர்கள் வாழும் பகுதி) என்ற பெயருக்கு 1968 ஆம் ஆண்டில் மாற்றப்பட்டது.  
இலங்கையில் இனப் பிரிவுச் சார்ந்த சண்டை காரணமாக 1970 மற்றும் 1980 ஆம் ஆண்டுகளில் அதிகமான இலங்கை தமிழர்கள் தமிழ்நாட்டிற்கு தப்பி வந்தனர். தமிழ் அகதிகளின் அவலநிலை தமிழக அரசியல் கட்சிகளிடையே எழுச்சியுடன் கூடிய ஆதரவை உண்டாக்கியது. இலங்கை தமிழர்கள் நிலைக் குறித்து இலங்கை அரசிடம் பரிந்துரை செய்யுமாறு தமிழக அரசியல் கட்சிகள் இந்திய அரசாங்கத்திற்கு நெருக்கடி அளித்தன. தமிழீழ விடுதலைப் புலிகள் (எல்.டி.டி.ஈ) இயக்கத்தை இலங்கையில் கட்டுப்படுத்துவதற்காக இந்திய அமைதிப்படையை இலங்கைக்கு முன்னாள் பிரதம மந்திரி ராஜீவ் காந்தி அனுப்பினார். இதன் காரணமாக 1991 ஆம் ஆண்டு மே மாதம் 21 அன்று ராஜீவ் காந்தி இலங்கையைச் சேர்ந்த இயக்கத்தினரால் படுகொலைச் செய்யப்பட்டார். அது முதல் தமிழீழ விடுதலைப் புலிகள் (எல்.டி.டி.ஈ) இயக்கம் தமிழ்நாட்டில் தன் ஆதரவை இழந்தது.  
2004 ஆம் ஆண்டு இந்தியப் பெருங்கடல் பகுதிகளில் ஏற்பட்ட இந்தியப் பெருங்கடல் நிலநடுக்கம் தமிழ்நாட்டின் கிழக்கு கடற்கரைப் பகுதிகளை வெகுவாக பாதித்தது. இந்த பேரழிவில் தோராயமாக 8000 மக்கள் உயிரிழந்தனர். அதிக மக்கள் தொகை கொண்ட இந்திய மாநிலங்களில் ஆறாவது இடத்தில் உள்ள தமிழ்நாடு, பொருளாதாரத்தில் முன்னணியில் உள்ள மாநிலங்களில் 2005 ஆம் ஆண்டின் அறிக்கையின் படி ஏழாம் இடத்தில் இருந்தது. திறமை வாய்ந்த பணியாளர்களின் தேவை அதிகரிப்பு காரணமாக தமிழ்நாட்டில் கல்வி நிலையங்களின் எண்ணிக்கை வெகுவாக உயர்ந்துள்ளது. சாதி வாரியாக 69 விழுக்காடு இட ஒதுக்கீடு அளிக்கும் சட்டத்திற்கு தமிழ்நாட்டில் பரவலாக இருந்த உடன்பாடு செயல் காரணமாக மாநிலத்தின் கல்வி நிலையங்கள் மற்றும் வேலைவாய்ப்பு அனைத்திலும் பிற்படுத்தப்பட்ட வகுப்பினருக்கு 69 விழுக்காடு இட ஒதுக்கீடு அளிக்கப்பட்டுள்ளது. சாதி வாரியாக இட ஒதுக்கீடு அளிக்கும் சட்டத்திற்கு தமிழ்நாட்டில் பொதுமக்களிடம் பெரிய அளவில் ஆதரவு இருந்தது. இந்த சட்டத்தை நடைமுறைப்படுத்துவதற்கு எதிராக குறிப்பிடப்படும் படியான போராட்டங்கள் ஏதும் நடைபெறவில்லை.
# வார்ப்புரு:HistoryOfTN

<timeline>
ImageSize = width:800 height:100
PlotArea = :65 :15 bottom:20 top:5
AlignBars = justify  
Colors =
id:prehistoric value:rgb(0.99215,0.8,0.54)
id:early value:rgb(1,0.7019,0.23)
id:darkage value:rgb(0.5,0.764,0.1098)
id:empires value:rgb(0.302,0.706,0.5)
id:vijayanagar value:rgb(0.403,0.765,0.716)
id:european value:rgb(0.404,0.776,0.867)
id:british value:rgb(0.6,0.741,0.855)
id:india value:rgb(0.6,0.6,0.788)
id:kalabhra value:rgb(0.694,0.447,0.714)
id:pandya value:rgb(0.976,0.506,0.651)
id:pallava value:rgb(0.984,0.5,0.373)
id:chola value:rgb(0.792,0.647,0.583)
id:nayak value:rgb(0.867,0.761,0.533)
id:company value:rgb(0.702,0.698,0.369)
id:britishgov value:rgb(0.5,0.565,0.565)
id:indep value:rgb(0.6,0.592,0.569)
id:black value:black
id:white value:white  
Period = from:-500 till:2000
TimeAxis = orientation:horizontal
ScaleMajor = unit:year increment:200 start:-500
ScaleMinor = unit:year increment:50 start:-500  
PlotData=
align: textcolor:black fontsize:7 mark:(line,black) width:25  
bar:Period  
from: 1947 till: 2000 text:Modern color:india
from: 1650 till: 1947 text:Colonial color:european
from: 1300 till: 1650 text:Vijayanagara color:vijayanagar
from: 600 till: 1300 text:Empire color:empires
from: 300 till: 600 text:Interregnum color:darkage
from:-300 till: 300 text:Sangam color:early
from: start till: -300 text:PreHistoric color:prehistoric  
bar:Government  
from: 1947 till: 2000 text:India color:india
from: 1857 till: 1947 text:British color:british
from: 1650 till: 1857 text:Company color:company
from:1300 till: 1650 text:Nayaks color:nayak
from:1200 till: 1300 text:Pandyas color:pandya
from:900 till: 1200 text:Cholas color:chola
from:600 till: 900 text:Pallava color:pallava
from:300 till: 600 text:Kalabhras color:kalabhra
from:-200 till: 300 text:Earlykingdoms color:early fontsize:6
from:start till: -200 color:white  
</timeline>
# மீத்தைல் பார்மேட்டு

**மீத்தைல் பார்மேட்** *( Methyl formate )* என்பது **மீத்தைல் மெத்தனோயேட்டு** என்றும் அழைக்கப்படும் ஒரு எசுத்தர் ஆகும். பார்மிக் அமிலத்தினுடைய மிக எளிய எசுத்தருக்கு எடுத்துக்காட்டு மீத்தைல் எசுத்தராகும். நிறமற்ற திரவமாகவும் மெல்லிய எத்தில் மணமும் உயர் ஆவியழுத்தமும், குறைந்த பரப்பு இழுவிசையும் கொண்டு ஏராளமான சேர்மங்களை வணிகமுறையில் தயாரிப்பதற்கு முன்னோடியாக மீத்தைல் பார்மேட் விளங்குகிறது
# மீத்தைல் பார்மேட்டு

## தயாரிப்பு

மெத்தனால் மற்றும் பார்மிக் அமிலத்தினுடைய ஒடுக்க வினையின் விளைவாக மீத்தைல் பார்மேட்டை ஆய்வகத்தில் தயாரிக்க இயலும்.  
:HCOOH + CH<sub>3</sub>OH → HCOOCH<sub>3</sub> + H<sub>2</sub>O  
பொதுவாக தொழிற்சாலைகளில் சோடியம் மீத்தாக்சைடு போன்ற ஒரு வலிமையான காரத்தின் முன்னிலையில் மெத்தனாலை கார்பன் மோனாக்சைடுடன் சேர்த்து பெருமளவில் தயாரிக்கிறார்கள்:.  
:CH<sub>3</sub>OH + CO → HCO<sub>2</sub>CH<sub>3</sub>  
இச்செயல்முறையை பி.எ.எசு.எப் என்ற வேதித் தொழிற்சாலை நிறுவனம் மற்ற நிறுவனங்களைவிட அதிகமாக 96 சதவீதம் அளவுக்கு இம்முறையைத் தேர்ந்தெடுக்கிறது. இச்செயல்முறைக்கு வினையூக்கியாக உலர் கார்பன் மோனாக்சைடு, வாயுத் தொகுப்பு முறையில் தயாரிக்கப்பட்டு நீரற்ற நிலையில் உள்ள கார்பன் மோனாக்சைடாக இங்கு பயன்படுத்தப்படுகிறது
# மீத்தைல் பார்மேட்டு

## பயன்கள்

பார்மமைடு, டைமெத்தில் பார்மமைடு மற்றும் பார்மிக் அமிலம் முதலான சேர்மங்களைத் தயாரிப்பதற்கு மீத்தைல் பார்மேட் முதன்மையான பகுதிப்பொருளாக உள்ளது. இச்சேர்மங்கள் யாவும் பல்வேறு வேதிப்பொருட்களைத் தயாரிப்பதற்கான முன்னோடிகள் அல்லது அடிப்படைப் பொருட்கள் என்பது குறிப்பிடத்தக்கது. இதனுடைய உயர் ஆவியழுத்தம் காரணமாக சிறந்த உலர்த்தியாக பயன்படுத்தப்படுகிறது. பல்வேறு வகையான பாலியூரெத்தேன்கள் தயாரிப்பில் இது பயனாகிறது. குளோரோபுளோரோகார்பன் சேர்மத்திற்கு மாற்றாக இதனை பயன்படுத்தலாம். குறைந்த ஓசோன், குறைந்த புவிவெப்பமயமாதல் விளைவு , எளிதில் ஆவியாகாத கரிமச் சேர்மம் ஆகிய சிறப்பம்சங்கள் கொண்ட இது ஒரு பூச்சிக்கொல்லியாகவும் உபயோகப்படுகிறது.  
குளிர்சாதனப் பெட்டிகளில் மீத்தைல் பார்மேட்டின் பயன்பாடுதான் வரலாற்று முக்கியத்துவம் வாய்ந்த பயன்பாடுகளில் ஒன்றாகக் கருதப்படுகிறது. குறைந்த நச்சுத்தன்மை கொண்ட குளிர்பதனப்பொருட்களின் அறிமுகத்திற்கு முன்பு வீட்டுபயோக குளிர்பதனிகளில் கந்தக டைஆக்சைடிற்கு மாற்றாக மீத்தைல் பார்மேட்டு பெரும்பங்கு வகித்தது.
# கி. லோகநாதன்

முனைவர் **கி. லோகநாதன்** (11 ஆகத்து 1940 - 17 ஏப்ரல் 2015) மலேசியத் தமிழறிஞர். மலேசிய கல்வி அமைச்சிலும், பின்னர் மலேசிய அறிவியல் பல்கலைக்கழகத்தில் உளவியல் துறை பேராசிரியராகவும் பணிபுரிந்து ஓய்வு பெற்றவர். தமிழ் ஆய்வுகளிலும் தன்னை முழுமையாக ஈடுபடுத்திக் கொண்டவர். சுமேரியத் தமிழ் ஆய்வுகளில் மிகுந்த நாட்டம் கொண்டவர். இவர் நியூசிலாந்தில் கணிதத் துறையில் பட்டம் பெற்று பின்னர் இங்கிலாந்தில் முனைவர் பட்டம் பெற்றார். சைவ சித்தாந்தத்தில் மிகுந்த ஆர்வமும் ஆழ்ந்த புலமையும் கொண்டவர். 20 ஆண்டுகளுக்கும் மேலாக இவர் பல்வேறு சைவ சித்தாந்த வகுப்புக்களை நடத்தி வந்தார்.
# கி. லோகநாதன்

## மறைவு

முனைவர் லோகநாதன் மலேசியாவின் பினாங்கு மாநிலத்தில் ஜார்ஜ்டவுனில் உள்ள தனியார் மருத்துவமனை ஒன்றில் 2015 ஏப்ரல் 17 அன்று தனது 74வது அகவையில் காலமானார்.
# ஈரசோனியச் சேர்மம்

**ஈரசோனியச் சேர்மம்** அல்லது **ஈரசோனிய உப்பு** (*Diazonium Compound* or *Diazonium Salt*) என்பது R-N<sub>2</sub><sup>+</sup>X<sup>−</sup> என்னும் பொதுத் தொழிற்பாட்டுக் கூட்டத்தைக் கொண்ட கரிம வேதியியற் சேர்மம் ஆகும். இங்கு R என்பது அற்கைல் அல்லது ஏரைல் கூட்டத்தையும் X<sup>−</sup> என்பது ஏலைடு போன்ற கனிம வேதியியல் எதிர்மின்னயனியை அல்லது கரிம வேதியியல் எதிர்மின்னயனியைக் குறிக்கும்.
# ஈரசோனியச் சேர்மம்

## ஆக்கல்

ஈரசோனியச் சேர்மங்களை உருவாக்கும் செயன்முறை ஈரசோனியமாக்கல் என அழைக்கப்படும்.
இச்செயன்முறையானது, முதன்முதலில் 1858ஆம் ஆண்டில் செருமனி நாட்டைச் சேர்ந்த அறிவியலாளரான பீட்டர் கிரீசால் அறிக்கைப்படுத்தப்பட்டது. இவர் ஈரசோனியச் சேர்மங்களின் பல்வேறுபட்ட தாக்கங்களைக் கண்டறிந்துள்ளார். ஈரசோனிய உப்புகளை உருவாக்குவதற்கான மிக முக்கியமான முறையாக அனிலின் போன்ற அரோமற்றிக்கு அமீன்களை நைத்திரசு அமிலத்துடன் தாக்கமடையச் செய்யும் முறை பயன்படுத்தப்படுகின்றது. ஈரசோனியச் சேர்மங்களை அறை வெப்பநிலையில் உறுதியான நாற்புளோரோபோரேற்று உப்புகளாக மாற்றுவதன் மூலம், தனிமைப்படுத்திச் சேகரிக்க முடியும். ஆயினுங் கூட, பெரும்பாலும் ஈரசோனியச் சேர்மங்கள் தனிமைப்படுத்தி வைக்கப்படுவதில்லை, ஆக்கப்பட்ட உடனேயே வேறு தாக்கங்களில் ஈடுபடுத்தப்படுகின்றன. ஈரசோனிய உப்புகளைப் பயன்படுத்துவதன் மூலம் ஓர் ஏரைல் சல்போனைல் சேர்மத்தை ஆக்குவதற்கான அணுகுமுறை கீழே காட்டப்பட்டுள்ளது.  
:
# ஈரசோனியச் சேர்மம்

## ஈரசோ இணைப்புத் தாக்கங்கள்

ஈரசோனிய உப்புகளின் மிகப் பரவலாகப் பயன்படுத்தப்படும் தாக்கம் அசோ இணைப்பு ஆகும். இச்செயன்முறையில், ஈரசோனிய உப்பானது எதிர்மின்னிச் செறிவு கூடிய சேர்மங்களால் தாக்கப்படும். இணைப்புச் சேர்மங்களாக அனிலின், பீனால் போன்ற அரீன்கள் அமையும்போது, இச்செயன்முறையானது அரோமற்றிக்கு மின்னூட்டப் பதிலீட்டுத் தாக்கத்திற்கான ஓர் எடுத்துக்காட்டாக அமையும்.
:
# ஈரசோனியச் சேர்மம்

## ஈரசோ இணைப்புத் தாக்கங்கள்

### அசோச் சாயங்கள்

விளைவுகளாகப் பெறப்படும் அசோச் சேர்வைகள் பெரும்பாலும் அசோச் சாயங்கள் எனப்படும் பயனுள்ள சாயங்களாக அமைகின்றன. இச்சாயங்கள் அடர்நிறங்களைக் கொண்டிருப்பது, இவை நீண்ட இணை இரட்டைப் பிணைப்புகளைக் கொண்டிருப்பதை வெளிப்படுத்துகின்றது.  
அனிலின் மஞ்சள் என்ற அசோச் சாயமானது, அனிலினையும் ஈரசோனிய உப்பின் குளிர்ந்த நிலையிலுள்ள கரைசலையும் ஒன்றுசேர்த்து நன்கு குலுக்குவதன் மூலம் பெறப்படுகின்றது. இவ்வாறே, 2-நத்தோலின் குளிர்ந்த கரைசலைச் சேர்க்கும்போது சிவப்பு நிற வீழ்படிவு பெறப்படும்.
# ஈரசோனியச் சேர்மம்

## -N<sup>+</sup>≡N கூட்டத்தை இடம்பெயர்த்தல்

அரீன் ஈரசோனிய நேர்மின்னயனிகளின் பல்வேறுபட்ட தாக்கங்களில் -N<sup>+</sup>≡N கூட்டமானது வேறொரு கூட்டத்தால் அல்லது அயனியால் இடம்பெயர்க்கப்படுவதுண்டு. செருமனி நாட்டைச் சேர்ந்த உலுடுவிகு காட்டர்மேன் என்ற அறிவியலாளரால் 1890இல் இத்தாக்கம் கண்டறியப்பட்டதால், அவருடைய பெயரைக் கொண்டே இத்தாக்கத்தின் பெயரும் வழங்கப்பட்டு வருகின்றது. பென்சீன் ஈரசோனியம் புளோரோபோரேற்றின் வெப்பப் பிரிகையின் மூலம் புளோரோபென்சீனைப் பெறமுடியும். இத்தாக்கம் பால்சு-சீமன் தாக்கம் என்று அழைக்கப்படும்.
: C<sub>6</sub>H<sub>5</sub>N<sub>2</sub><sup>+</sup> + CuNO<sub>2</sub> → C<sub>6</sub>H<sub>5</sub>NO<sub>2</sub> + N<sub>2</sub> + Cu<sup>+</sup>
# ஈரசோனியச் சேர்மம்

## -N<sup>+</sup>≡N கூட்டத்தை இடம்பெயர்த்தல்

#### சயனைட்டுக் (-CN) கூட்டத்தால் இடம்பெயர்த்தல்

ஏரைல் ஏலைடுகளில் கருநாட்டப் பிரதியீட்டுத் தாக்கத்தை இடம்பெறச் செய்து, சயனைட்டுக் கூட்டத்தைக் கொண்டு வர முடியாது. ஆனால், பென்சீன் ஈரசோனியம் குளோரைட்டுக்கு CuCNஐச் சேர்ப்பதன் மூலம் பென்சோநைத்திரைலைப் பெறமுடியும்.
# ஈரசோனியச் சேர்மம்

## -N<sup>+</sup>≡N கூட்டத்தை இடம்பெயர்த்தல்

#### தயோல் (-SH) கூட்டத்தால் இடம்பெயர்த்தல்

ஈரசோனிய உப்புகளை இரண்டு படிமுறைகளினூடாகத் தயோல்களாக மாற்றலாம். பென்சீன் ஈரசோனியம் குளோரைடானது பொற்றாசியம் எதைல் சாந்தேற்றுடன் தாக்கமுற விடப்பட்டுப் பெறப்பட்ட இடைநிலையான தயோசாந்தேற்று எசுத்தரை நீர்ப்பகுப்படையச் செய்து, தயோபீனாலைப் பெறலாம்.
: C<sub>6</sub>H<sub>5</sub>N<sub>2</sub><sup>+</sup> + C<sub>2</sub>H<sub>5</sub>OCS<sub>2</sub><sup>−</sup> → C<sub>6</sub>H<sub>5</sub>SC(S)OC<sub>2</sub>H<sub>5</sub>
: C<sub>6</sub>H<sub>5</sub>SC(S)OC<sub>2</sub>H<sub>5</sub> + H<sub>2</sub>O → C<sub>6</sub>H<sub>5</sub>SH + HOC(S)OC<sub>2</sub>H<sub>5</sub>
# ஈரசோனியச் சேர்மம்

## -N<sup>+</sup>≡N கூட்டத்தை இடம்பெயர்த்தல்

#### ஏரைல் (-Ar) கூட்டத்தால் இடம்பெயர்த்தல்

ஏரைல் ஈரசோனிய உப்புகளைப் பயன்படுத்தி, ஓர் ஏரைல் கூட்டத்தை இன்னோர் ஏரைல் கூட்டத்துடன் இணைக்க முடியும். சோடியம் ஐதரொட்சைட்டின் முன்னிலையில் பென்சீனையும் பென்சீன் ஈரசோனியம் குளோரைட்டையும் தாக்கமுற விடுவதன் மூலம் இருபீனைலைப் பெற முடியும். பென்சீன் ஈரசோனியம் குளோரைட்டுக்குச் செப்புத் தூளையும் எத்தனாலையும் சேர்ப்பதன் மூலமும் இதே போல இருபீனைலைப் பெற முடியும்.
# பைலட் (எழுதுகோல் நிறுவனம்)

**பைலட்** (*Pilot Corporation*) தோக்கியோவைத் தலைமையகமாக கொண்ட ஓர் ஜப்பானிய எழுதுகோல் நிறுவனமாகும். இதன் துணை நிறுவனங்கள் பிலிப்பீன்ஸ், ஐக்கிய ராஜ்ஜியம், இந்தோனேசியா, மலேசியா, இந்தியா, பிரேசில், தென்னாப்பிரிக்கா, ஜெர்மனி மற்றும் பிரான்சில் உள்ளன.
# பைலட் (எழுதுகோல் நிறுவனம்)

## வரலாறு

தோக்கியோவிலுள்ள கடற் சார்ந்த வியாபாரக் கல்லூரியில் பேராசிரியராகப் பணி புரிந்த ரியோசுகே நமிகி, 1915ல் மைக்கோலின் கூர்முனை தயாரிக்கும் சிறு தொழிற்சாலையைத் துவங்கினார் . 1918ல் அவரது நண்பர் மசவோ வாதாவுடன் இணைந்து "நமிகி மேனுபாக்ச்சரிங் கம்பனி" என்ற பெயரில் நிறுவினார். பைலட் என்ற குறியில் எழுதுகோல்களை வெளியிட்டார். பின்னர் அந்த நிறுவனத்தின் பெயர் "பைலட் கார்ப்பரேஷன்" என மாற்றப்பட்டது.
# ஆங்கிலோ இந்தியர்கள்

**ஆங்கிலோ இந்தியர்கள்** (Anglo-Indians) என்பவர்கள், இந்தியத் துணைக் கண்டத்தில் வாழ்ந்த ஐரோப்பிய ஆண்களுக்கும், இந்தியத் துணைக் கண்டத்து நாட்டு பெண்களுக்கும், திருமண உறவினால் பிறந்த கலப்பின மக்கள் ஆவர்.. பிரித்தானிய இந்தியாவில் அனைத்து துறைகளிலும் செல்வாக்குடன் வாழ்ந்த சிறுபான்மைச் சமூகம். இச்சமூகம் பெருநகரங்களை வாழ்விடங்களாக் கொண்டது.  
ஆங்கிலோ-இந்தியர் வெள்ளையர் அல்லராயினும், ஆண்களும் பெண்களும் ஐரோப்பியரைப் போல சட்டை அணிந்து ஆங்கிலம் பேசி வந்தனர். அதனால் தமிழ்நாட்டில், ஆண்களைச் *சட்டைக்காரர்* என்றும் பெண்களைச் *சட்டைக்காரி* என்றும் குறிப்பிடும் வழக்கம் தோன்றியது..  
தற்போது இந்தியாவில், ஆங்கிலோ இந்திய சமூகம் அருகி வரும் சமூகமாக உள்ளது.
# ஆங்கிலோ இந்தியர்கள்

## வாழ்விடம்

நவீன ஆங்கிலோ-இந்திய சமூகம் மிகவும் சிறுபான்மை சமூகமாகும். இச்சமூக மக்கள் இந்தியா, இலங்கை, மியான்மார், வங்காளதேசம், பாக்கித்தான், சிங்கப்பூர், மலேசியா, ஆத்திரேலியா, நியூசிலாந்து, இலங்கை போன்ற முன்னாள் ஆங்கிலேயே காலனி நாடுகளில் வாழ்பவர்கள்.  
ஆங்கிலோ-இந்தியர்கள், இந்தியாவில் தில்லி, கொல்கத்தா, சென்னை, பெங்களூரு, மும்பை, கோவா, விசாகப்பட்டினம், விசயவாடா, ஐதராபாத்து, கான்பூர், லக்னோ, கோயம்புத்தூர், மதுரை, திருச்சிராப்பள்ளி, போத்தனூர், கொல்லம், கோழிக்கோடு, கண்ணனூர், மைசூர், கோவா, ஆக்ரா, குர்தா ரோடு, கட்டக், போன்ற நகரங்களில் வாழ்ந்தனர்.
# ஆங்கிலோ இந்தியர்கள்

## மொழி

ஆங்கிலம் முதல் மொழியாகவும், இந்தியத் துணைக்கண்டத்து மொழிகளை இரண்டாம் மொழியாக அறிந்தவர்கள்.
# ஆங்கிலோ இந்தியர்கள்

## சமயம்

ஆங்கிலோ-இந்தியர்கள், கிறித்தவ சமயத்தின் உட்பிரிவுகளான உரோமன் கத்தோலிக்கம், பாப்டிசம், மெதாடிசம், புராட்டசுடண்டு சமயங்களைப் பின்பற்றுபவர்கள்.
# ஆங்கிலோ இந்தியர்கள்

## கலாசாரமும் பண்பாடும்

ஆங்கிலோ-இந்தியர்கள் தங்கள் வாழ்க்கை முறையை முற்றிலும் ஐரோப்பிய கலாசாரம் மற்றும் பண்பாட்டைத் தழுவி வாழ்கிறார்கள்.
# ஆங்கிலோ இந்தியர்கள்

## தொழில்

கல்வி நிலையங்கள், இந்திய இரயில்வே துறை, அஞ்சல் துறை, சுங்கம் மற்றும் கலால் துறை, வனத்துறை போன்றவற்றில் பணி புரிகிறார்கள்..மேலும் உள்நாட்டு உள்நாட்டு மக்களுக்கு ஆங்கில மொழி, மேற்கத்திய இசை மற்றும் நடனம் கற்றுத் தருகிறார்கள்
# ஆங்கிலோ இந்தியர்கள்

## இந்திய விடுதலைக்குப் பின்

இந்திய விடுதலைக்கு முன்னர் எட்டு இலட்சமாக இருந்த ஆங்கிலோ-இந்தியர்களின் மக்கட்தொகை, தற்போது 80,000–125,000 ஆக குறைந்துள்ளது. இந்திய விடுதலைக்குப் பின்னர்ப் பெரும்பாலான ஆங்கிலோ இந்தியர்கள், திருமண உறவுகள் மூலம் தங்கள் வாழும் உள்நாட்டு மக்களுடன் கலந்து விட்டனர். பலர் ஐக்கிய இராச்சியம், ஆத்திரேலியா, கனடா மற்றும் ஐக்கிய அமெரிக்கா போன்ற நாடுகளில் குடியேறி விட்டனர்.
# ஆங்கிலோ இந்தியர்கள்

## இந்திய அரசியலில்

இந்திய அரசியல் அமைப்புச் சட்டப்படி, இந்திய நாடாளுமன்ற மக்களவைக்கு ஆங்கிலோ-இந்திய சமுக மக்களின் இரண்டு பிரதிநிதிகளை, இந்தியக் குடியரசுத் தலைவரால் நியமிக்கப்படுகின்றனர்.
# ஆங்கிலோ இந்தியர்கள்

## தமிழ்நாட்டில்

இந்திய விடுதலைக்கு முன்னர், சென்னை மாகாண சட்ட மன்ற உறுப்பினர்களாக இரண்டு ஆங்கிலேய இந்தியர்கள், ஆளுனரால் நியமிக்கப்பட்டனர். தற்போது தமிழ்நாடு சட்டமன்றத்திற்கு ஒரு ஆங்கிலோ இந்திய உறுப்பினர் மட்டும் நியமனம் செய்யப்படுகிறார்.
# எமேர்ஜென்சி கபுள்

**எமேர்ஜென்சி கபுள்** இது ஒரு தென் கொரியா நாட்டு காதல் நகைச்சுவை மற்றும் மருத்துவத் தொலைக்காட்சி தொடர் ஆகும். இந்தத்தொடரைக் கிம் சோல்-கியு என்பவர் இயக்க,சொங் ஜி-ஹா, சோய் ஜின் கியுக், லீ பில்-மோ, ஹான் ஆஹ்-றஐம் மற்றும் யூன் சாங்-ஹூன் உள்ளிட்ட பலர் நடித்துள்ளார்கள்.  
இந்தத்தொடர் ஜனவரி 24, 2014ஆம் ஆண்டு முதல் ஏப்ரல் 5, 2014ஆம் ஆண்டு வரை தென் கொரியா நாட்டு நேரப்படி வெள்ளி மற்றும் சனிக்கிழமை இரவு 20:10 மணிக்கு ஒளிபரப்பாகி 21 அத்தியாயங்களுடன் நிறைவடைந்தது.
# எமேர்ஜென்சி கபுள்

## கதைச்சுருக்கம்

விவாகரத்து பெற்ற இரண்டு காதலிணைகள் மறுபடியும் வாழ்வில் எப்படி இணைகின்றார்கள் என்பதைப் பற்றிய ஒரு காதல் காவியம்.
# எமேர்ஜென்சி கபுள்

## நடிகர்கள்

- சொங் ஜி-ஹா - ஓ ஜின்-ஹீ (ஓ சாங்-மினின் முன்னால் மாணவி)
- சோய் ஜின் கியுக் - ஓ சாங்-மின் (ஓ ஜின்-ஹீயின் முன்னால் கணவன்)
- லீ பில்-மோ - கூக் ச்சான்-சூ (ஓ ஜின்-ஹீயைக் காதலிக்கும், அவசரப்பிரிவில் வேலை செய்யும் உயரலுவலர்)
- கிளாரா - ஹன் அஹ்-றஐம்
- யூன் சாங்-ஹூன்
# எமேர்ஜென்சி கபுள்

## மதிப்பீடுகள்

| சராசரி மதிப்பீடு | உச்ச மதிப்பீடு |
| --- | --- |
# கேரள உள்ளாட்சி அமைப்பு சட்டம்

அதிகார பன்முகமாக்களின் உயிர் நாடிதான் பஞ்சாயத்து ராஜ் சட்டம் (உள்ளாட்சி அமைப்பு சட்டம்). உலகின் மிகப்பெரிய ஜனநாயக நாட்டின் மையப்படுத்தப்பட்ட அதிகார முறையை மாற்றியமைத்து அதிகாரம் சாதாரன மக்களின் இடத்தில் கொண்டு செல்வதற்காக அரசியல் அமைப்பின் 73-ம் சீர்திருத்தத்தின் வாயிலாக கொண்டு வரப்பட்டதுதான் பஞ்சாயத்து ராஜ் எனப்படும் உள்ளாட்சி அமைப்பு முறை. இந்தியாவில் எல்லா மாநிலங்களிலும் முப்பரிமாண உள்ளாட்சி அமைப்பு முறையை நடப்பாக்கவும் குறிப்பிட்ட கால அளவில் உள்ளாட்சிகளுக்கு தேர்தல் நடத்தவும் வளர்ச்சி திட்டத்தில் மக்களின் பங்களிப்பையும் தலைமையையும் உறுதி செய்யவும் இந்த சீர்திருத்தம் பரிந்துரைக்கிறது.
# கேரள உள்ளாட்சி சட்டம்: துடக்கமும் பரவலாக்கமும்

கேரள உள்ளாட்சிகளுக்கான பொதுவான சட்டமாகும் **கேரள உள்ளாட்சி செய்யுள், 1994** (Kerala Panchayath Raj Act,1994). நிலவில் இருந்த உள்ளாட்சி, மாவட்ட அவை முதலிய முறைகளைப் பற்றிய சட்டங்களுக்கு பதிலாக கொண்டு வரப்பட்டதாகும் இது.
இதை முன்நிறுத்தி கேரள சட்டமன்றத்தில் ஏற்றுக்கொள்ளப்பட்ட சட்டம், 1994 ஏப்ரல் 23-ல் மாநில ஆளுநரின் ஒப்புதலைப் பெற்று நடைமுறைக்கு வந்தது.
கேரள மாநிலத்தில் பேரூராட்சி (நகர பஞ்சாயத்து), நகராட்சி (முனிசிபல் கவுன்சில்), மாநகராட்சி (முனிசிபல் கார்ப்பரேஷன்), தொழில் பகுதிகள் மற்றும் இராணுவ முகாம்கள் அல்லாமல் மாநிலம் முழுவதும் இந்த சட்டத்திற்கு பரவலும் நடப்பாக்கமும் இருக்கும். இது வெளியிடப்பட்ட நாள் முதல் நடைமுறைக்கு வருகிறது.
# சீர்திருத்தங்கள்

1994-ன் மூலசட்டத்தில் பலகட்டங்களிலாக சீர்திருத்தங்கள் வேண்டி வந்தது.  
(i) கேரள உள்ளாட்சி (சீர்திருத்த) சட்டம் 1995  
(ii) கேரள உள்ளாட்சி (சீர்திருத்த) சட்டம் 1996  
(iii) கேரள உள்ளாட்சி (சீர்திருத்த) சட்டம் 1999  
(iv) கேரள வட்டார தன்னாட்சி நிறுவனங்கள் (கட்சி மாறல் தடை) சட்டம் 1999  
(v) கேரள அதிகார பன்முகமாக்க சட்டம் 2000  
(vi) கேரள உள்ளாட்சி (சீர்திருத்த) சட்டம் 2005  
(vii) கேரள உள்ளாட்சி (சீர்திருத்த) சட்டம் 2009
# வரையரைகள்

இந்த சட்டத்தில் பயன்படுத்தியுள்ள சில நுட்பமான சொல் மற்றும் சொற்தொடர் போன்றவற்றிற்கு கீழே தரப்படும் பொருள் கொள்கிறது.
# வரையரைகள்

### உறுப்பு

இந்திய அரசியல் அமைப்பு சட்டத்தின் ஓர் உறுப்பு
# வரையரைகள்

### மண்டல உள்ளாட்சி

கேரள உள்ளாட்சி சட்டம் பிரிவு 4(1) பி-ன் படி இடைத்தலத்தில் உருவாக்கப்படுவதாகும் மண்டல உள்ளாட்சி. இடைத்தலம் என்றால் அரசியல் அமைப்பின் படி ஊர் மற்றும் மாவட்டத்திற்கு இடையில் ஆளுநர் நிர்ணயிக்கும் தலம்.
# வரையரைகள்

### கட்டடம்

கல், செங்கல், மண், உலோகம், மரம் மற்றேதேனும் பொருட்கள் கொண்டு உருவாக்கிய வீடு, சிறிய கட்டடம், தொழுவு, குடில், கடை, குளியல் மற்றும் கழிவறை, கூடாரம் மற்ற ஏதேனும் எடுப்பு.
# வரையரைகள்

### இடைத்தேர்தல்

பொது தேர்தல் அல்லாத தேர்தல்
# வரையரைகள்

### வேட்பாளர்

ஏதேனும் தேர்தலில் வேட்பாளராக முறைப்படி பெயர் பரிந்துரைக்கப்பட்வரோ பரிந்துரைக்கப்பட்டதாக உரிமைக் கோருபவரோ ஆன நபர்
# வரையரைகள்

### தற்செயல் ஒழிவு

பதவிக்காலம் முடிவதற்குள் அப்பதவியில் வரும் ஒழிவு.
# வரையரைகள்

### குழு

கேரள உள்ளாட்சி சட்டத்தின் படி உருவாக்கப்படும் நிலைக்குழு அல்லது ஏதேனும் தேவைக்காக உள்ளாட்சி உருவாக்கும் மற்ற ஏதேனும் குழு.
# வரையரைகள்

### தொகுதி

ஏதேனும் தலத்திலுள்ள உள்ளாட்சிக்கு ஓர் உறுப்பினரை தேர்ந்தெடுக்க வேண்டிய பகுதி.
# வரையரைகள்

### ஊழல் செய்கை

கேரள உள்ளாட்சி சட்டம் 120-ன் படி ஏதேனும் ஒரு நடவடிக்கை.
# வரையரைகள்

### தேர்தல் முறையீடு செலவு

ஏதேனும் ஒரு தேர்தல் முறையீடு விசாரனைக்கும் அது தொடர்பான மற்ற தேவைகளுக்கும் ஆகும் எல்லா இழப்புகள், கட்டணங்கள் மற்றும் செலவுகள்
# வரையரைகள்

### மாவட்டம்

வருவாய் மாவட்டம்
# வரையரைகள்

### மாவட்ட தேர்தல் அலுவலர்

கேரள உள்ளாட்சி சட்டம் பிரிவு 13(1)-ன் படி மாநில தேர்தல் ஆணையம் பரிந்துரைக்கும் அலுவலர்.
# வரையரைகள்

### மாவட்ட உள்ளாட்சி

கேரள உள்ளாட்சி சட்டம் 14(1)சி படி மாவட்டதலத்தில் ஊரக பகுதிகளை ஆட்சி செய்ய உருவாக்கபடும் உள்ளாட்சி. இத்தேவைக்காக மாநில அரசு மாவட்டத்திற்குள் நிச்சயிக்கும் ஊரக பகுதிகள் மாவட்ட உள்ளாட்சி பகுதி எனப்படும்.
# வரையரைகள்

### வாக்காளர்

ஏதேனும் உள்ளாட்சியின் ஒரு தொகுதியில் நடப்பில் உள்ள வாக்காளர் பட்டியலில் பேயர் சேர்க்கப்பட்டு இந்த சட்டத்தின் 17-ம் பிரிவின் படி தகுதி இழப்பு செய்யபடாத அணைவரும்.
# வரையரைகள்

### வாக்குரிமை

தேர்தலில் வேட்பாளராக போட்டியிடவோ போட்டியிடாமல் இருக்கவோ வேட்பு மனு திரும்பபெறவோ பெறாதிருக்கவோ வாக்களிப்பதற்கோ ஒரு நபர்க்குள்ள உரிமை.
# வரையரைகள்

### பொது தேர்தல்

தேர்ந்தெடுக்கப்பட்ட ஓர் உள்ளாட்சியின் கலாவதி பூர்த்தியான பின்னரோ அல்லாமலொ உள்ளாட்சி உருவாக்கத்திற்கோ மறு உருவாக்கத்திற்கோ வேண்டி நடத்தப்படும் தேர்தல்.
# வரையரைகள்

### அரசு

மாநில அரசு
# வரையரைகள்

### வீடு

வசிப்பிடமாகவோ அதனுடன் சேர்ந்தோ பயன்படுத்த நினைப்பதும், பொது வழியில் இருந்து குறிப்பாக முன்வாசல் உள்ளதுமான ஒரு கட்டடம் அல்லது குடில் என்று பொருள் படும். ஆனால் கடையோ, பட்டறையோ, சேமிப்பு கிடங்கோ, வாகனங்கள் நிறுத்தும் இடமோ, பேருந்து நிறுத்தமோ இதில் உட்படுவதில்லை.
# வரையரைகள்

### குடில்

மரம், மண், புல், ஓலை, இலை ஆகியவற்றை கொண்டு உருவாக்கப்படும் தாற்காலிக தன்மையுள்ள நிர்மானம்.
# வரையரைகள்

### சந்தை

தானியங்கள், பழங்கள், காய்கறிகள், மீன், இறைச்சி, வேறு ஊணவுப் பொருட்கள் வாங்க விற்க கால்நடை, பறவை, வேளாண் உற்பத்தி பொருள், சிறுதொழில் உற்பத்தி பொருள் வாங்க விற்க மக்கள் கூடும் இடம் அல்லது அதற்காக ஒதுக்கப்பட்ட இடம். ஆனால் ஒரு கடையோ ஐந்துக்கு மிகையாகாத கடைகளையோ சந்தை என கருதமுடியாது.  
உள்ளாட்சியின் உடமையில் உள்ளதோ, உள்ளாட்சியால் உருவாக்கப்பட்டு பரிபாலிக்கப்படுவதோ ஆன பொது சந்தைகளோ அல்லது தனியார் சந்தைகளோ இதில் உட்படும்.
# வரையரைகள்

### உள்ளாட்சி

ஏதேனும் ஓர் ஊராட்சி, மண்டல உள்ளாட்சி அல்லது மாவட்ட உள்ளாட்சி என பொருள்படும்.
# வரையரைகள்

### தலைவர்

ஏதேனும் ஓர் ஊராட்சி, மண்டல உள்ளாட்சி அல்லது மாவட்ட உள்ளாட்சி தலைவர். ஏதேனும் காரணத்தால் தலைவர் இல்லயேல் துணைத் தலைவர் என பொருள் படும்
# வரையரைகள்

### வட்டார தன்னாட்சி நிறுவனம்

கேரள உள்ளாட்சி சட்டம் பிரிவு 4-ன் படி உரவாக்கப்படும் உள்ளாட்சி என்றோ கேரள நகரமயச் சட்டம் பிரிவு 4-ன் படி உருவாக்கபடும் நகரமயம் என்றோ கூறலாம்.
# வரையரைகள்

### வாக்கு சாவடி

ஓர் உள்ளாட்சிக்கு தேர்தல் நடத்த நிச்சயிக்கப்பட்ட ஏதேனும் இடம்.
# வரையரைகள்

### ஜனத்தொகை

மிகவும் கடைசியாக கணக்கு எடுக்கப்பட்டு அதிகார பூர்வமாக வெளியிடப்பட்ட ஜனத்தொகை
# வரையரைகள்

### உறுப்பினர்

ஏதேனும் ஒரு உள்ளாட்சி தொகுதியில் இருந்து இந்த சட்டம் பிரிவு 83-ன் படி தேர்ந்தெடுக்கப்பட்டதாக அறிவிக்கப்படும் வேட்பாளர்.
# வரையரைகள்

### மாநிலம்

கேரள மாநிலம்
# வரையரைகள்

### மாநில தேர்தல் ஆணையம்

அரசியல் அமைப்பின் உறுப்பு 243(கே)-ன் படி ஆளுநர் நியமிக்கும் தேர்தல் ஆணையரும், அவர் உருவாக்கும் அலுவலகமுறையும் உட்படும் ஆணையம்.
# வரையரைகள்

### செயலாளர்

ஏதேனும் தலத்தில் உள்ள உள்ளாட்சியின் செயலாளர்.
# வரையரைகள்

### ஊர் நிர்வாகி

ஒரு வருவாய் ஊரின் பொருப்பில் உள்ள அலுவலர்.
# வரையரைகள்

### ஆண்டு

ஒரு நிதி ஆண்டு
# வரையரைகள்

### நீர்த்தடம்

இயற்கையானதோ செயற்கையானதோ ஆன நதி, அருவி, நீரோடை ஆகியன.
# வரையரைகள்

### ஊராட்சி

இந்த சட்டம் பிரிவு 4(1)எ-ன் படி ஓர் ஊரில் அல்லது ஒன்றிற்கு மேலான ஊர்களை ஒன்றினைத்து உருவாக்கப்படும் உள்ளாட்சி.
# ஊரக-அவை

அரசியல் அமைப்பில் உட்பட்ட அடிமட்டத்தில் உள்ள மக்கள் அதிகார அவையே ஊரக-அவை. செயல்திட்டங்கள், வளர்ச்சி திட்டங்கள் தயாரிப்பதிலும் பயனாளிகளை தேர்ந்தெடுப்பதிலும், திட்டப்பணிகளிலும் வட்டார மக்களின் பங்களிப்பை உறுதிசெய்யும் மக்கள் வேதியாகும் இது. ஊரக-அவை செயல்பாட்டில் பங்கெடுக்கும் போது ஒவ்வொரு குடிமகனும் தான் உட்படும் சமூகத்தின் பகுதியின் ஆட்சியிலும் வளர்ச்சியிலும் பங்களிப்பாளராகிறார். ஊரக-அவை வெறும் ஆலோசனை தரும் வேதியல்ல. வட்டார ஆட்சியின் மிக முக்கிய பாகமாகும். மூலசட்டத்தில் முக்கிய மாற்றங்கள் உட்படுத்தி 1999-ல் கொண்டுவரப்பட்ட கேரள உள்ளாட்சி சீர்திருத்த சட்டம் ஊரக-அவையின் அதிகாரம், செயல்பாடு, பொருப்பு ஆகியன தெளிவாக உட்படுத்தபட்டுள்ளது. .
# ஊரக-அவை

## அமைப்பு

இந்திய அரசியல் அமைப்பு பாகம் IX-ல் உள்ளாட்சி என்ற இயலில் உறுப்பு 243B ஊரக-அவையை குறிப்பிடுகிறது. ஒவ்வொரு உள்ளாட்சியிலும் ஊர பகுதியில் வாக்காளர் பட்டியலில் நிலவில் பெயர் உட்படுத்தபட்ட எல்லா வாக்காளர்களும் உடுபடும் வேதியாகும் ஊரக-அவை.  
உறுப்பு 243A-ன் படி மாநில சட்டமன்ற சட்டம் வாயிலாக கொடுக்கப்பட்டுள்ள அதிகாரங்கள் செயல்பாடுகள் நடப்பிலாக்க ஊரக-அவைகளுக்கு முடியும்.  
கேரள உள்ளாட்சி சட்டம் இயல் 11 பிரிவு 3(1)-ன் படி ஊராட்சியின் ஒவ்வொரு தொகுதியும் அரசியல் அமைப்பின் 243G-ல் குறிப்பிட்டுள்ள ஊரகம் எனும் நிலைக்கு ஆளுநர் திட்டபடுத்தி வெளியிடும் பகுதியில் ஒவ்வொரு ஊரக-அவை நிலவில் வரும்.  
ஓர் ஊரக-அவை உட்படும் தொகுதின் ஊராட்சிமன்ற உறுப்பினர் அந்த ஊரக-அவையின் நடத்திப்பாளர் ஆவார். நடத்திப்பாளரால் தன் கடமையை உடல் ரீதியாக அல்லது வேறு காரணத்தால் செயலாற்ற முடியாது வரும் பொது அருகில் உள்ள தொகுதிக்கான உறுப்பினரை குறிப்பட் ஊரக-அவையின் நடத்திப்பாளராக அமர்த ஊராட்சி தலைவர் கடமைப்பட்டுள்ளார்.  
ஊராட்சி பரிந்துரைக்கும் அலுவலர் ஊரக-அவையின் இணைப்பாளராக செயல்படுவார். ஊரக-அவையின் கூட்டங்கள் கூட்டுதல், நடத்தல், தீர்மானங்கள், கூட்டதின் நடவடிக்கை ஆகியன தொடர்பாக குறிப்புகள் எடுத்து பத்திரபடுத்தவும் துடர் செயல்பாட்டிற்கு நடத்திப்பாளருக்கு உதவுதலும் இணைப்பாளரின் கடமையாகும்.  
ஊரக-அவைக் கூட்டத்திற்கு ஊராட்சி தலைவர் தலைமை தாங்க வேண்டும். தலைவர் இல்லை என்றால் துணை தலைவர், அவரும் இல்லை என்றால் நடத்திப்பாளர் தலைமை தாங்க வேண்டும்.
# ஊரக-அவை

## கூட்டங்கள்

ஊரக-அவையின் கூட்டம் குறைந்தது மூன்று மாதங்களுக்கு ஒருமுறையாவது கூட்டப்பட வேண்டும். தொடர்ந்துள்ள இரண்டு கூட்டங்களுக்கு இடையிலுள்ள கால அளவு மூன்று மாதங்களுக்கு மிகையாதல் கூடாது. இரண்டு இயல்பான கூட்டங்களுக்கு இடையில் சிறப்பு கூட்டம் கூட்டவோ அல்லது ஆண்டில் நான்கிற்கு மேலான இயல்பான கூட்டங்கள் கூட்டவோ இது தடையாகது. ஊரக-அவையின் நடத்திப்பாளர் ஊராட்சி தலைவருமாக கலந்தாலோசித்து ஊரக-அவைக் கூட்டம் நடக்கும் இடம், நேரம், தேதி ஆகியன தீரமானித்து கூட்டம் பற்றிய தகவலை அறிவிப்பு மூலம் ஊரக-அவை அங்கத்தினர்களுக்கு தெரியபடுத்த வேண்டும்.
அவை நடத்திப்பாளர் வட்டாட்சி மன்ற உறுப்பினர், மாவட்டாட்சி மன்ற உறுப்பினர், சட்டமன்ற உறுப்பினர் ஆகியோரைக் கட்டாயமாக ஆழைத்தல் வேண்டும்.
# ஊரக-அவை

## கூட்டங்கள்

### சிறப்பு கூட்டம்

ஏதேனும் ஊரக-அவையின் பத்து சதவீதத்திற்கு குறையாத அங்கத்தினர் ஏதேனும் குறிப்பிட்ட தேவைக்காக எழுத்து மூலமாக ஊரக-அவையை கூட்ட கேட்டுக்கொண்டால் நடத்திப்பாளர் குறிப்பிட்ட அறிவிப்பு கிடைத்து 15 நாட்களுக்குள் ஊரக-அவையின் ஒரு சிறப்பு கூட்டத்தை கூட்ட வேண்டும்.
# ஊரக-அவை

## கூட்டங்கள்

### கூட்டத்திற்கு போதுமான ஆட்கள்

ஊரக-அவை நடத்திப்பிற்கு போதுமான ஆட்கள், குறிப்பிட்ட ஊர்பகுதியின் வாக்காளர் பட்டியலில் பேயர் சேர்க்கபட்டுள்ள வாக்காளர்களின் 10 சதவீதம ஆகும். ஆனால் போதுமான ஆட்கள் வராத காரணத்தால் கூட்டம் மாற்றிவைக்க வேண்டிவரும் போது, அடுத்த கூட்டதிற்கான போதுமான ஆட்கள் ஐம்பது ஆகும்.
# உள்ளாட்சி அமைப்பும் உருவாக்கும்

| வரிசை எண் | தன்னாட்சி நிறுவனத்தின் தன்மை | மொத்த எண்ணிக்கை |
| --- | --- | --- |
| 1 | ஊராட்சி | 941 |
| 2 | மண்டல உள்ளாட்சி | 152 |
| 3 | மாவட்ட உள்ளாட்சி | 14 |
| 4 | நகராட்சி | 87 |
| 5 | மாநகராட்சி | 6 |
| **மொத்தம்** | **1209** | } |  
இந்திய அரசியல் அமைப்பின் உறுப்பு 243 B-ன் படி மாறுபட்ட தலங்களில் உள்ளாட்சிகளுக்கு வடிவம் கொடுத்து முத்தல வட்டார தன்னாட்சி நிறுவன சட்டம் உருவாக்க அந்தந்த மாநில சட்டமன்றங்களுக்கு பொருப்புள்ளது. இதன் படி கேரள மாநிலத்தில் ஊர்தலத்தில் ஊராட்சியும், இடைத்தலத்தில் மண்டடல உள்ளாட்சி, மாவட்ட தலத்தில் மாவட்ட உள்ளாட்சி நிலவில் வந்தன. ஊரக பகுதிகளில் ஜனநாயக ஆட்சி நிறுவனங்களாக முத்தல உள்ளாட்சிகள் உருவாக்கவும் அவைகளின் பெயர்கள் நிர்ணயிப்பதற்கான அதிகாரம் மாநில அரசைச்சாரும்.  
தொடர்புற்ற உள்ளாட்சி தேவைப்படுவதாலோ உள்ளாட்சியுமாக முறைப்படி ஆலோசித்தப் பின்போ முன்னதாக அறிவிப்பு வெளியிடுதல் வாயிலாக ஊராட்சியின் நிலப்பரப்பில் ஏதேனும் ஊரகத்தையோ அல்லது ஊரகங்களையோ உட்படுத்தி குறிப்பிட்ட உள்ளாட்சியின் நிலப்பரப்பை கூட்டவும், ஏதேனும் ஊரகத்தையோ ஊரகபகுதிகளையோ தவிர்த்து நிலப்பரப்பை குறைக்கவும், உள்ளாட்சியின் தலைமை இடத்தை மாற்றவும், பெயர் மாற்றம் செய்யவும் அரசிற்கு அதிகாரம் உண்டாயிருக்கும்.  
ஓர் ஊராட்சியின் நிலப்பரப்பில் வருத்தும் மாற்றம் அந்த உள்ளாட்சியின் நிலவில் உள்ள ஆட்சிக்குழுவின் காலாவதி தீரும் முறைக்கு அல்லாது நடைமுறை படுத்தக் கூடாது. இவ்வாறு பிரிக்கப்படும் உள்ளாட்சியின் பொருப்புகள், சொத்துக்கள், வருவாய் இருப்பு ஆகியவைகளை தொடர்புற்ற உள்ளாட்சிகளுமாக ஆலோசித்து அரசின் முறையான ஆணையினால் நிச்சயப்படுத்தி கொடுக்கலாம்.  
**ஓரணியும் ஆட்சியும்**  
அரசு அரசிதழில் வெளியிடுவதன் வாயிலாக உருவாக்கும் உள்ளாட்சி, பொதுவான ஒரு பெயரும், பொது முத்திரையும், முறையான பின்தொடர்சை உரிமையும், ஓரணித்தன்மையும், சட்டப்படி ஏற்புடையதுமான நிறுவனங்களாக இருக்கும். இவ்வாறு ஏற்றுக்கொள்ளப் பட்ட பெயரில் முறையிடவும்(sue) முறையிடப்படவும்(sued), அசையும், அசையா சொத்துக்களை வைத்திருக்கவும் பரிபாலிக்கவும், கைமாற்றம் செய்யவும் ஒப்பந்தங்களில் ஏற்படவும் இன் நிறுவனங்களுக்கு முடியும். ஒவ்வொரு தலத்திலும் உள்ள உள்ளாட்சிக்கும் அவைகளுக்கு தரப்பட்டுள்ள பொருப்புகள், கடமைகள் செயல்படுத்த பொருப்பும், செயல்திறனும், அதிகாரமும் உண்டாயிருக்கும். இவ்வாறு ஓரணித்துவம் என்பதில் இருந்து நிலவில் வரும் ஓர் உள்ளாட்சி ஒற்றை குழு என்றும், ஆளும்கட்சி எதிர்க்கட்சி வேறுபாடு இல்லை எனவும் பொருள்படுகிறது.  
**உள்ளாட்சியின் உறுப்பினர் எண்ணிக்கை**  
நேரடி தேர்தல் வாயிலாக ஒவ்வொரு தலத்திலும் உள்ளாட்சியின் குறிப்பிட்ட பகுதிகளின் ஜனத்தொகையின் விகிதாச்சாரத்தில் நிச்சயப்படுத்தி அரசு அறிவிப்பு செய்திட்டுள்ள எண்ணிக்கையில் உறுப்பினர்களை தேர்ந்தெடுக்க வேண்டும். ஒவ்வொரு ஜனத்தொகைக் கணக்கெடுப்பின்படி அந்தந்த தலத்தில் உறுப்பினர் எண்ணிக்கையை நிர்ணயம் செய்ய வேண்டும். இவ்வாறு நிர்ணயிக்கும் போது அந்தந்த உள்ளாட்சி பகுதிகளின் ஜனத்தொகையும் தேர்தலின் வாயிலாக நிரப்பப்பட வேண்டிய உறுப்பினர் எண்ணிக்கையும் இடையிலுள்ள விகிதாச்சாரம் முடிந்தவரை மாநிலம் முழுமைக்கும் ஒன்றாக இருக்க வேண்டும்.  
ஊராட்சியில் பதிமூன்றிற்கு குறையாததும் இருபத்திமூன்றிற்கு கூடாததுமான உறுப்பினர் எண்ணிக்கை இருந்தல் வேண்டும். மண்டல உள்ளாட்சியில் பதிமூன்றில் குறையாததும் இருபத்திமூன்றில் கூடாததுமான உறுப்பினர் எண்ணிக்கை இருந்தல் வேண்டும். மாவட்ட உள்ளாட்சியில் பதினைந்தில் குறையாததும் முப்பதில் கூடாததுமான உறுப்பினர் எண்ணிக்கை வேண்டும்.
# மாநில தேர்தல் ஆணையம்- வட்டார தன்னாட்சி அமைப்புகளின் தேர்தல் முறை

**தேர்தல் ஆணையத்தின் அலுவலர்களும் பணியாளர்களும்**  
அரசியல் அமைப்பின்படி மாநில அரசின் பரிந்துரையினால் ஆளுநர் நியமிக்கும், மாநில செயலாளர் பதவியில் குறையாத அலுவலர் மாநில தேர்தல் ஆணையர் ஆவார்.  
மாநில தேர்தல் ஆணையத்தின் பொருப்புகள் நிறைவேற்றுவதற்காக ஆணையம் கேட்டுக்கொள்வதின் படி தேவையான ஊழியர்களையும் பணியாளர்களையும் விட்டுத்தர மாநில அரசிற்கு பொருப்புள்ளது.  
ஆணையத்துடன் கலந்தாலோசித்து கூடுதல் செயலாளர் பதவியில் குறையாத ஓர் ஊழியரை ஆணையத்தின் செயலாளராக அரசு நியமிக்க வேண்டும்.  
ஆணையத்தின் கீழ் வரும் ஊழியர்கள் பணியாளர்கள் அரசு ஊழியர்களாக துடரவும் அவர்களின் சேவை மற்றும் சம்பளம் அதேபடி துடர்வதுமாகும்.  
இதற்கு அப்பால் இந்த சட்டத்தின் படி தேர்தல் நடத்தவும் வாக்காளர் தொகுதிகள் நிச்சயிக்கவும், வாக்காளர் பட்டியல் தயராக்கவும் புதுப்பிக்கவும் வேண்டி அரசு அல்லது வட்டார தன்னாட்சி நிறுவனத்தின் ஊழியர்களை அரசுமாக ஆலோசித்து மாநில தேர்தல் ஆணையம் நியமிக்கலாம்.  
ஒவ்வொரு மாவட்டத்திற்கும் ஒவ்வொரு தேர்தல் அலுவலரை ஆணையம் நியமிக்கலாம், அரசுமாக ஆலோசித்து ஓர் அரசு ஊழியரையோ, வட்டார தன்னாட்சி நிறுவனத்தின் ஊழியரையோ தேவை என்று கருதும் முறைக்கு ஒன்றிற்கு கூடுதலான ஊழியர்களை மாவட்ட தேர்தல் அலுவலர்களாக பொருப்புகளை நிறைவேற்ற நியமிக்கலாம்.  
ஒன்றிற்கு கூடுதலானவரை நியமிக்கும் முறைக்கு அவர்களின் அதிகார வரம்பு உட்படும் பகுதிகளை நிச்சயப்படுத்தி கொடுக்கவேண்டும்.  
குறிப்பிட்ட பகுதியில் எல்லா வட்டார தன்னாட்சி நிறுவன வாக்காளர் தொகுதிகளிலும் தேர்தல் மேற்பார்வை வகித்தல் என்பது மாவட்ட தேர்தல் அலுவலரின் பொருப்பாகும்.  
இந்த பொருப்புகளை மாநில தேர்தல் ஆணையத்தின் கண்காணிப்பு, வழிகாட்டல், கட்டுபாடு ஆகியவற்றிற்கு உட்பட்டு நிறைவேற்றவும் தேர்தல் தொடர்பான வேறு கடமைகளை செய்யவும் தேர்தல் அலுவலர் கடமைப்பட்டுள்ளார்.  
ஊராட்சியின் வாக்காளர் பதிவு அலுவலரையும் அவருக்கு உதவியாக ஓர் உதவி வாக்காளர் பதிவு அலுவலரையும் அரசுமாக ஆலோசித்து வட்டார தன்னாட்சி நிறுவனத்தின் ஊழியர்களில் இருந்து ஆணையம் நியமிக்கலாம். வாக்காளர் தொகுதியின் வாக்காளர் பட்டியல் தயாராக்கல் புதுபித்தல் தொடர்பான பொருப்பு பதிவு அலுவலர்காகும்.  
இந்த கடமைகளை நிறைவேற்ற பொருத்தமான ஊழியர்களை கட்டுப்பாடுகளுக்குட்பட்டு நியமிக்க பதிவு அலுவலர்க்கு அதிகாரம் உள்ளது. இக்கால அளவில் நியமிக்கப்படுபவர்கள் அரசு ஊழியர்கள் அல்லது வட்டார தன்னாட்சி நிறுவன ஊழியர்கள் ஆக இருக்கவேண்டும்.
# உள்ளாட்சி மன்ற கூட்டங்கள்

விதிமுறைகளின் படி நிர்ணயிக்கப்படும் இடைவேளையில் உள்ளாட்சியின் சாதாரண கூட்டங்கள் நடத்தப்படவேண்டும். ஆனால் இரண்டு கூட்டங்களுக்கு இடையில் உள்ள இடைவேளை ஒரு திங்களுக்கு(மாதம்) மிகையாதல் கூடாது. அறிவிக்கை செய்யப்பட்ட உறுப்பினர்களின் எண்ணிக்கையின் மூன்றில் ஒன்றில் குறையாத எண்ணிக்கையில் உள்ள உறுப்பினர்கள் ஒரு முக்கிய தேவைக்காக கூட்டம் கூட வேண்டும் என எழுத்துபூர்வமாக தலைவருக்கு அறிவிப்பு தரப்பட்டால் உள்ளாட்சியின் ஒரு சிறப்பு கூட்டம் தலைவர் கூட்டவேண்டும்.  
உள்ளாட்சி கூட்டத்திற்கு தலைவர் தலைமைதாங்க வேண்டும். தலைவர் இல்லாதப்படிக்கு துணை தலைவரும், இருவரும் இல்லாதபடிக்கு கூட்டம் தேர்ந்தெடுக்கும் ஏதேனும் உறுப்பினர் தலைமைத்தாங்க வேண்டும். கூட்டம் அமைதியாக நடத்தல், எழுப்பப்படும் பிரச்சனைகளில் தீர்வுகாணல், விவாத நேரம், முறைகளை கட்டுபடுத்தல் என்பவை தலைமையரின் பொருப்புகள் ஆகும். விவாத நிரல் தொடர்பான பிரச்சனைகளில் விவாதம் கூடாததும் அது தொடர்பான தலைமையரின் முடிவு இறுதியானதாக இருக்கும். பொது விடுமுறை நாட்களில் கூட்டம் கூடாது. சாதாரன கூட்ட நேரம் காலை 9-ற்கும் மாலை 6-ற்கும் இடையிலாக வேண்டும். அவசரக் காலங்களில் இதில் மாற்றம் வரலாம். கூட்டம் நடக்கும் இடம் உள்ளாட்சியின் தலைமை இடமாக இருந்தல் வேண்டும்.
# நிலைக்குழு

ஒவ்வொரு உள்ளாட்சியிலும் இந்த சட்டம் கூறும் விதம் நிர்ணயிக்கப்பட்ட எண்ணத்தில் நிலைக்குழுக்கள் உறுவாக்கப்பட வேண்டும். குறிப்பிட்ட செயல்பாடுகளை நடப்பிலாக்க வேண்டியுள்ள துணைக் குழுக்களாகும் நிலைக்குழுக்கள். தேர்ந்தெடுக்கப்பட்ட உறுப்பினர்களாவர் நிலைக்குழுவில் இடம்பெறுபவர்கள். தலைவர் எல்லா நிலைக்குழுவிலும் அதிகாரப்பூர்வ உறுப்பினராவார். கீழ் கூறப்பட்டுள்ள முறையிலாகும் முத்தல உள்ளாட்சிகளில் நிலைக்குழுக்களாக செயல்படுபவை.  
**1. ஊராட்சி**
(i) நிதிக்கான நிலைக்குழு
(ii) வளர்ச்சிக்கான நிலைக்குழு
(iii) நலனுக்கான நிலைக்குழு
(iv) சுகாதாரம் மற்றும் கல்விக்கான நிதிக்குழு
**2. மண்டல உள்ளாட்சி**
(i) நிதிக்கான நிலைக்குழு
(ii) வளர்ச்சிக்கான நிலைக்குழு
(iii) நலனுக்கான நிலைக்குழு
(iv) சுகாதாரம் மற்றும் கல்விக்கான நிதிக்குழு
**3. மாவட்ட உள்ளாட்சி**
(i) நிதிக்கான நிலைக்குழு
(ii) வளர்ச்சிக்கான நிலைக்குழு
(iii) பொதுப் பணிக்கான நிலைக்குழு
(iv) சுகாதாரம் மற்றும் கல்விக்கான நிதிக்குழு
(v) நலனுக்கான நிலைக்குழு
# உள்ளாட்சி குழுக்கள்

**1. நிலைக்குழு**  
**2. செயல்பாட்டு குழு**  
**3. துணைக் குழு**  
**4. சேரிக் குழு (Ward Committee)**  
**5. இணைக் குழு**  
**6. மேலாண்மைக் குழு**  
**7. நிர்மான பணி குழு**  
**8. வளர்ச்சிக் குழு**  
**9. உரக-அவைத் துணைக் குழுக்கள்**  
**10. மாவட்ட திட்டக் குழு**
# மாநில நிதி ஆணையம்

வட்டார தன்னாட்சி நிறுவனங்களின் பொருளாதார நிலையை உயர்த்தவும், நிதி சேகரிப்பு மற்றும் வினியோகித்தல் போன்றவற்றை பற்றி ஆய்ந்து பரிந்துரை செய்வதற்காக ஐந்து ஆண்டுகளுக்கு ஒருமுறை மாநில அரசினால் நியமிக்கப்படும் அரசியல் அமைப்பின் படியுள்ள நிறுவனமாகும் மாநில நிதி ஆணையம்.
# உள்ளாட்சி அலுவலர்களும் பணியாளர்களும்

வட்டார தன்னாட்சி நிறுவனத்தில் கீழ் கூறப்பட்டுள்ள அலுவலர்களும் ஊழியர்களும் உட்படுவர்.  
1. செயலாளர்
2. உள்ளாட்சி அலுவலகத்தின் அலுவலர்களும் ஊழியர்களும். கணக்காளர், தலைமை எழுத்தர், எழுத்தர், கட்டணம் வசூலிப்பாளர், பியூன், தாற்காலிக மற்றும் பகுதி நேர ஊழியர்கள் உட்படுபவர்கள்.
3. உள்ளாட்சியில் சேவைக்காக விட்டுத்தரப்பட்ட துறைகளின் ஊழியர்கள்.
4. உள்ளாட்சியால் நடத்தப்படும் நிறுவனங்களின் அலுவலர்கள் ஊழியர்கள்.
5. உள்ளாட்சியின் வழிகாட்டுதல் படி செயல்பட வேண்டியுள்ள அலுவலர்கள் ஊழியர்கள்.
6. உள்ளாட்சிகளின் கண்காணிப்பு, பரிசோதனை போன்றவை நடத்தும் அலுவலர்கள்.
7. தணிக்கைத் துறை அலுவலர்கள்
8. உள்ளாட்சி சட்டம் மற்றும் விதிமுறைகளின் படி சிறப்பு அதிகாரங்களும் பொருப்புகளும் நல்கப்படும் அலுவலர்கள்.
# வட்டார தன்னாட்சி ஒழுங்காணையர்(Local Self Government Ombudsman)

ஒழுங்காணையர் என்பது தன்னிச்சை மற்றும் நடுநிலையான ஒரு நீதியக தகுதிக் குறிய புகார்களை பரிசோதித்தல் மற்றும் பரிகார ஏற்பாடாகும். கேரள உள்ளாட்சி சட்டத்தின் இயல் 25-B-யின் வாயிலாக வட்டார தன்னாட்சி ஒழுங்காணையர் முறை உருவாக்கப் பட்டுள்ளது. உள்ளாட்சிகளுக்கும் நகரமயங்களுக்கும் இந்த முறை பொருந்துவதாகும்.
வட்டார தன்னாட்சி நிறுவனங்கள், அவற்றின் ஜன பிரதிநிதிகள், அலுவலர்கள் போன்றோரின் மற்றும் பொது ஊழியர்களின், ஊழல், முறைகேடான ஆட்சி, சட்டவிரோதம் போன்ற எந்த ஒரு நடவடிக்கை தொடர்பாகவும் எழுப்பப்படும் குற்றச்சாட்டுகளோ, புகார்களோ விசாரிக்க, தீர்ப்பாக்க, மற்றும் நடப்பிலாக்க அதிகாரப் படுத்தப்பட்டு, மாநில அளவில் உருவாக்கப்படும் நீதியக தகுதிக் குரிய நிறுவனமாகும் வட்டார தன்னாட்சி ஒழுங்காணையர்.
பொது ஊழியர்கள் என்ற பிரிவில் வட்டார தன்னாட்சி நிறுவனத்திற்கு கீழ் உள்ள அலுவலர், பணியாளர்கள, தேர்ந்தெடுக்கப் பட்ட தலைவர், தலைவி(Chairperson), உறுப்பினர் மற்றும் வட்டார தன்னாட்சி நிறுவனத்திற்கு மாற்றம் செய்யப்பட்டுள்ள அலுவலகங்களின் பணியாளர்கள் மற்றும் அலுவலர்கள் உட்படுவார்கள்.  
**அமைப்பு**  
தலைமை அமைச்சர்(Chief Minister)-ன் பரிந்துரையின் பேரில் உயர்நீதிமன்ற நீதிபதியின் பொருப்பில் இருந்த ஒருவரையே ஒழுங்காணையராக ஆளுநர் நியமிக்க வேண்டும். இவ்வாறு நியமிக்கப்படும் நபர் ஆளுநரின் (சார்பாளர்) முன்பாக உறுதி மொழி எடுத்து பதவியை ஏற்றேடுக்க வேண்டும். பதவி ஏற்றேடுத்த நாள் முதல் மூன்று ஆண்டு வரையே பதவியில் தொடர முடியும். ஆனால் சுயமாக ஆளுநருக்கு பதவிவிலகுதல் கடிதம் தந்து பதவியில் இருந்து விலகலாம். நடவடிக்கைகளை சரிவர செய்யாமை தகுதியின்மை என்பவையினால் மாநில சட்டமன்றத்தின் மூன்றில் இரண்டு உறுப்பினர்களின் பெரும்பான்மையினரால் தீர்மானம் நிறைவேற்றப்படுவதனால் மாநில அரசு ஆளுநரின் உத்தரவின் வாயிலாக ஒழுங்காணையரை நீக்கலாம்.
பதவிகாலம் முடிவுற்றால் மீண்டும் பதவியில் அமர்த்தவோ, மாநில அரசின் கீழ் உள்ள, வட்டார தன்னாட்சி நிறுவனத்தின் கீழ் உள்ள மற்றும் தன்னாட்சி அதிகாரம் உள்ள எந்த ஒரு நிறுவனத்திலும் மீண்டும் பதவி வகிக்க முடியாது.  
ஒழுங்காணையரின் செயல்பாட்டிற்காக ஒரு செயலாளரும் ஒழுங்காணையரின் அனுமதியுடன் அரசு நிச்சயிக்கும் அலுவலர்களும் உண்டாயிருப்பார்கள்.